Nak rang Solok mak ambiak cangkeh
Cangkeh di lereang pandakian
Hari elok musim lah lapeh
Pobilo sayang disampaikan ko mak …
Sansai den di nyo ondeh mak, ko den di nyo …
Baduo kami mandendangkan
Solok bacangkeh ko lagunyo
Asa lai sayang basampaikan
Lambek lamo den nanti juo ko mak …
Sansai den di nyo ondeh mak, ko den di nyo …
Agiah ka Solok ambiak cangkeh
Baduo kami mandendangkan
Hati nan harok-harok cameh
Raso ka lapeh dari tangan ko mak …
Sansai den di nyo ondeh da, ko den di nyo …
Sa abih-abih minyak angin
Namun kapalo sakik juo
Dirintang bana jo nan lain
Kanduang diruang mato juo ko mak …
Ragu den di nyo ondeh mak, ko den di nyo …
Nan ligundi batang ligundi
Tumbuah sarumpun tapi banda
Nan dek kanduang bauji-uji
Nan dek denai lah iyo bana ko mak …
Sansai den di nyo ondeh mak, ko den di nyo …
Den bilai-bilai pinang panuah
Den bilai lalu ka pucuaknyo
Lai dikayai nyo tak namuah
Hati jo jantuang dimabuaknyo ko mak …
Sansai den di nyo ondeh mak, ko den di nyo …
Indak elok co itu bana
Baok lah tompang badan diri
Asa lai bakato bana
Kok ndak pitih bia den cari ko da …
Sansai den di nyo ondeh mak, ko den di nyo …
Bialah kami nak badendang
Lagu nan asa daulu nyo
Patuik dek uda basiginyang
Dek tampak elok ka gantinyo ko mak …
Sansai den di nyo ondeh mak, ko den di nyo …
Solok Silayo cawan pinggan
Bari batatah batang padi
Arok dek rono tarang bulan
Palito nyalo bapadami ko da …
Sansai den di nyo ondeh mak, ko den di nyo …
Indak diasok rigo-rigo
Pipik sinanduang makan padi
Dima lo hati tak ka ibo
Pamenan urang basayangi ko mak …
Sansai den di nyo ondeh mak, ko den di nyo …
(Saluang Klasik)
©ourtesy of https://laguminanglamo.wordpress.com/
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn bjn_Latn min_Latn hau_Latn min_Latn min_Latn min_Latn min_Latn min_Latn min_Latn min_Latn zho_Hans